**PAKALPOJUMA LĪGUMS**

Dokumenta parakstīšanas datums

ir pēdējā pievienotā droša elektroniskā paraksts

un tā laika zīmoga datums

**Rīgas domes Izglītības, kultūras un sporta departaments**, turpmāk – Departaments vai Pasūtītājs, tā direktora p. i. Ivara Balamovska personā, kurš rīkojas saskaņā ar Rīgas domes 01.03.2011. saistošo noteikumu Nr.114 “Rīgas pilsētas pašvaldības nolikums” 110.punktu un Rīgas domes 17.12.2009. nolikuma Nr.36 “Rīgas domes Izglītības, kultūras un sporta departamenta nolikums” 15.3.6.apakšpunktu, no vienas puses, un

**Latvijas Universitāte**, turpmāk – Izpildītājs vai Augstskola, kuru saskaņā ar LU Administrācijas reglamentu (apstiprināts ar LU 15.11.2021. rīkojumu Nr. 1-4/559) pārstāv prorektore humanitāro un sociālo zinātņu jomā Ina Druviete, no otras puses, kopā sauktas – Puses, Departamenta sarunu procedūras “Pirmā līmeņa augstākās profesionālas izglītības studiju programmas “Pirmsskolas skolotājs” pakalpojums” Nr. RD IKSD 2023/10, turpmāk – Iepirkums, rezultātā noslēdza šādu līgumu, turpmāk - Līgumu.

1. **Līguma priekšmets**
	1. Pasūtītājs uzdod Izpildītājam un Izpildītājs apņemas sniegt īsā cikla (pirmā līmeņa) profesionālās augstākās izglītības studiju programmas “Pirmsskolas skolotājs” pakalpojumu (CPV 80300000-7, Augstākās izglītības pakalpojumi), turpmāk – Pakalpojums (ilgums - 5 semestri, apjoms kredītpunktos – 80, ECTS - 120) nepilna laika klātienes studijas nodrošinot īsā cikla (pirmā līmeņa) profesionālo augstāko izglītību), Līguma pielikumā (4. pielikums) norādītajiem Departamenta padotībā esošo pirmsskolu izglītību iestāžu darbiniekiem saskaņā ar Tehnisko specifikāciju (1. pielikums), Izpildītāja Iepirkumā iesniegto Finanšu piedāvājumu (2. pielikums), Tehnisko piedāvājumu (3. pielikums), Studējošo sarakstu (4. pielikums) un Līguma nosacījumiem (turpmāk – Apmācības).
	2. Tehniskā specifikācija (1. pielikums), Finanšu piedāvājums (2. pielikums), Tehniskais piedāvājums (3. pielikums), Studējošo saraksts (4. pielikums) ir Līguma neatņemama sastāvdaļa.
	3. Izpildītājs veic Pakalpojumu, izmantojot savus resursus, iekārtas un materiālus.
	4. Līguma darbības termiņš no 01.09.2023. līdz 28.02.2026.
	5. Pasūtītājam ir tiesības vairakkārt pagarināt Līguma termiņu nepārsniedzot piecu gadu periodu un Līguma kopējo summu.
	6. Pasūtītājs ir tiesīgs noteikt tādu studējošo personu skaitu, kāds viņam ir nepieciešams konkrētajā brīdī, nepārsniedzot plānoto līgumcenu visam Līguma darbības periodam.
2. **Līguma summa un norēķinu kārtība**
	1. Pakalpojuma maksa par vienu studentu vienam studiju semestrim EUR 800,00 (astoņi simti euro, 00 centi) bez pievienotās vērtības nodokļa, turpmāk – PVN. Pakalpojuma maksa vienam studiju semestrim tiek aprēķināta sareizinot studentu skaitu ar Izpildītāja Finanšu piedāvājumā (2. pielikums) norādīto mācību maksu vienam studiju semestrim par vienu studentu.
	2. Plānotā līgumcena visam Līguma darbības periodam nepārsniedz EUR 581 250,00 (pieci simti astoņdesmit viens tūkstotis divi simti piecdesmit euro, 00 centi) bez PVN. Pakalpojuma maksa visam Līguma darbības periodam tiek aprēķināta sareizinot studentu skaitu ar Izpildītāja Finanšu piedāvājumā norādīto mācību maksu visam studiju periodam (2,5 gadi) par vienu studentu.
	3. Līguma 2.1. un 2.2. punktā norādītajā pakalpojuma maksā ir ietvertas visas ar Līguma izpildi saistītās izmaksas, tai skaitā visi nodokļi un nodevas, izņemot PVN, Izpildītāja administratīvās izmaksas, izdevumi par mācību telpu, materiālu un informācijas tehnoloģiju aprīkojuma nodrošināšanu, piesaistīto speciālistu atalgojums, transporta izdevumi u.c.
	4. Izpildītāja Finanšu piedāvājumā norādītā pakalpojuma maksa vienam studentam par vienu semestri, vienu studiju gadu un visam studiju periodam (2,5 gadi) ir fiksēta un netiks paaugstināta visā Līguma darbības laikā. Papildus Pasūtītājs Izpildītājam atbilstoši Pievienotās vērtības nodokļa likumam maksā PVN, ja tas ir ietverts rēķinā atbilstoši Pievienotās vērtības nodokļa likumam.
	5. Pasūtītājs Līguma ietvaros nav saistīts ar konkrētu pasūtījuma apjomu un veic pasūtījumus atbilstoši vajadzībai un savām finanšu iespējām, ievērojot Līguma nosacījumus.
	6. Līguma ietvaros Pasūtītājs veic norēķinus par tekošā semestrī sniedzamajiem mācību pakalpojumiem atbilstoši faktiski reģistrētajam studējošo studentu skaitam, pārskaitot uz Izpildītāja norādīto bankas kontu, 20 (divdesmit) darba dienu laikā pēc attiecīgā semestra studentu reģistrācijas termiņa beigām un rēķina saņemšanas no Izpildītāja, pamatojoties uz abpusēji parakstītu pieņemšanas – nodošanas aktu ar studējošo sarakstu:
		1. Pirmā semestra studentu reģistrācija – 2023. gada 1. septembris;
		2. Otrā semestra studentu reģistrācija – 2024. gada 5. februāris;
		3. Trešā semestra studentu reģistrācija – 2024. gada 2. septembris;
		4. Ceturtā semestra studentu reģistrācija – 2025. gada 3. februāris;
		5. Piektā semestra studentu reģistrācija – 2025. gada 1. septembris;
	7. Pakalpojuma maksa vienam semestrim tiek aprēķināta sareizinot faktiski studējošo studentu skaitu ar Izpildītāja Finanšu piedāvājumā norādīto mācību maksu vienam semestrim par vienu studentu.
3. **Rēķina formāts un iesniegšanas kārtība**

3.1.Izpildītājs sagatavo un iesniedz Departamentam apmaksai rēķinu elektroniskā formātā atbilstoši Rīgas valstspilsētas pašvaldības portālā [www.eriga.lv](http://www.eriga.lv), sadaļā “Rēķinu iesniegšana” norādītajai informācijai par elektroniskā rēķina formātu.

3.2.Izpildītājam ir pienākums pašvaldības portālā [www.eriga.lv](http://www.eriga.lv) sekot līdzi iesniegtā rēķina apstrādes statusam.

3.3. Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu rēķinu, Departaments šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu rēķinu. Šādā situācijā rēķina apmaksas termiņu skaita no dienas, kad Izpildītājs ir iesniedzis atkārtotu rēķinu.

1. **Pakalpojuma izpildes nodošanas un pieņemšanas kārtība**
	1. Pakalpojuma daļas tiek nodotas Pasūtītājam ar Pakalpojuma pieņemšanas – nodošanas aktu, kura projektu sastāda Izpildītājs.
	2. Pasūtītājs 3 (trīs) darba dienu laikā pēc Izpildītāja paziņojuma par Pakalpojuma daļas pabeigšanu veic attiecīgā Pakalpojuma posma pārbaudi un paraksta Pakalpojuma pieņemšanas – nodošanas aktu.
	3. Ja Pakalpojuma izpildē tiek konstatēti trūkumi vai defekti, vai neatbilstība Pakalpojuma uzdevuma noteikumiem, Pasūtītājs tiesīgs nepieņemt Izpildītāja Pakalpojumu līdz trūkumu novēršanai un neparakstīt aktu vai parakstīt to ar attiecīgām atrunām.
	4. Izpildītājs novērš aktā norādītos Pakalpojuma trūkumus par saviem līdzekļiem ne vēlāk kā 10 (desmit) darba dienu laikā.
2. **Pušu atbildība**
	1. Pakalpojums Izpildītājam jāveic Līgumā noteiktajā termiņā.
	2. Izpildītājam ir tiesības uzticēt trešajām personām Pakalpojuma atsevišķu procesu izpildi. Piesaistot pakalpojuma izpildes procesā trešās personas, Izpildītājs atbildīgs Pasūtītājam par Līguma saistību pienācīgu izpildi.
	3. Ja Pakalpojuma sniegšana tiek veikta ar nokavējumu, Izpildītājs par katru nokavēto dienu maksā Pasūtītājam līgumsodu 0,2 % apmērā no Līguma kopējās summas, bet ne vairāk kā 10 % no Līguma kopējās summas.
	4. Par maksājumu kavējumiem Pasūtītājs par katru nokavēto dienu maksā Izpildītājam līgumsodu 0,2 % apmērā no Līguma kopējās summas, bet ne vairāk kā 10 % no Līguma kopējās summas.
	5. Visi no Izpildītāja vai Pasūtītāja saņemtie maksājumi tiek dzēsti saskaņā ar Civillikuma 1843. panta noteikumiem.
	6. Gadījumā, ja Izpildītājs nenodrošina savu saistību izpildi, Pasūtītājs ir tiesīgs vienpusēji atkāpties no Līguma un pieprasīt no Izpildītāja atlīdzināt radušos zaudējumus un saistīto izdevumu kompensāciju. Gadījumā, ja Pasūtītājs nenodrošina savu saistību izpildi, Izpildītājs ir tiesīgs vienpusēji atkāpties no Līguma un pieprasīt radušos izdevumu kompensāciju no Pasūtītāja.
	7. Pasūtītājs rosina izdarīt atbilstošus grozījumus Līgumā, ja kāda Līguma 4. pielikumā norādītā persona pārtrauc vai tiek eksmatrikulēta no Apmācībām Augstskolā;
	8. Izpildītājs noteiktā kārtībā imatrikulē (ieraksta studentu reģistrā) Līguma 4. pielikumā norādītās personas īsā cikla (pirmā līmeņa) profesionālās augstākās izglītības studiju programmas “Pirmsskolas skolotājs” (ilgums - 5 semestri, apjoms kredītpunktos – 80, ECTS - 120), nepilna laika klātienes studijās par Personīgajiem līdzekļiem;
	9. Pasūtītājs pēc nepieciešamības pieprasa gan rakstveidā, gan elektroniski informāciju par Līguma 4. pielikumā norādīto personu studijām Augstskolā.
	10. Izpildītājs piešķir profesionālo kvalifikāciju ”Skolotājs” pēc tam, kad Līguma 4. pielikumā norādītā persona ir sekmīgi izpildījusi īsā cikla (pirmā līmeņa) profesionālās augstākās izglītības studiju programmas “Pirmsskolas skolotājs” prasības, nokārtojusi noslēguma pārbaudījumus un izpildījusi studiju līguma saistības;
	11. Izpildītājs katru semestri reģistrē Līguma 4. pielikumā norādītās personas studijām, ja tās ir izpildījušas iepriekšējā semestra akadēmiskās un Izpildītājs – finansiālās saistības. Līguma 4.pielikumā norādītās personas studijām nākamajam semestrim reģistrējas Izpildītāja noteiktajā kārtībā. Izpildītājam ir tiesības personu eksmatrikulēt, ja tā neizpilda akadēmiskās saistības, vai par personu netiek nokārtotas finanšu saistības vai citos Izpildītāja normatīvajos aktos paredzētajos gadījumos;
	12. Izpildītājs noteiktā kārtībā nodrošina Līguma 4. pielikumā norādītajām personām studiju programmas apguvi, tai skaitā, tām nepieciešamos Augstskolas resursus – bibliotēku, sporta bāzes, datortīklu un citus;
	13. Izpildītājs savā informatīvajā sistēmā reģistrē Līguma 4. pielikumā norādīto personu personas datus, uzskaita un kontrolē viņu akadēmisko un finansiālo saistību izpildi, kā arī veic personas datu apstrādi, saskaņā ar Izpildītāja noteikto kārtību. Šo informāciju izmanto tikai Līguma saistību izpildei un Augstskolas studiju procesā. Izpildītājs ir uzskatāms par pārzini 2016. gada 27. aprīļa Eiropas Parlamenta un Padomes Regulas 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) izpratnē, veicot personas datu apstrādi, kas minētā šajā punktā;
	14. Ja Līguma izpildes ietvaros kāda no Pusēm nodod otrai Pusei savu darbinieku vai citas personas datus, tad Puse, kura nodod personas datus, ir atbildīga par nodoto personu datu pareizību un to, ka tā ir tiesīga nodot datus otrai Pusei. Puses apstrādā no otras Puses iesniegtos personu datus vai šī Līguma izpildes laikā iegūtos personu datus Līguma noslēgšanai un/vai izpildei, Pušu pienākumu izpildei saskaņā ar normatīvajiem aktiem, kā arī Pušu tiesisko interešu ievērošanai.
	15. Puse, kura nodod otrai Pusei personas datus, nodrošina attiecīgo personu informēšanu par viņu personas datu nodošanu Puses sadarbības partnerim un par viņu kā datu subjektu tiesībām saskaņā ar spēkā esošajiem normatīvajiem aktiem personas datu aizsardzības jomā. Puse, kura nodod otrai Pusei personu datus apstrādei, atbild par attiecīgā darbinieka personas datu apstrādes tiesiskā pamata nodrošināšanu.
	16. Pildot Līgumu un apstrādājot savstarpēji nodotos personas datus, Puses ievēro Vispārīgo datu aizsardzības regulu, ieviešot attiecīgās tehniskās un organizatoriskās prasības un pasākumus, kas nepieciešami personas datu apstrādes drošībai, kā arī citus normatīvo aktu, kas regulē personas datu apstrādi, noteikumus, un rakstiski paziņo viena otrai par jebkādu personas datu pārkāpumu saistībā ar otras Puses nodotajiem personas datiem, norādot pārkāpuma apjomu, veiktos vai plānotos pasākumus, lai novērstu negatīvās sekas.
	17. Puses apņemas neizpaust un neizplatīt trešajām personām bez otras Puses piekrišanas Līguma izpildes gaitā iegūtos personas datus, izņemot gadījumus, kad informācija tiek sniegta Līguma izpildes nodrošināšanai Puses sadarbības partnerim vai valsts pārvaldes iestādēm, kā arī citos gadījumos, kad informācijas izpaušanu pieprasa normatīvie akti.
	18. Puses apņemas iznīcināt otras Puses iesniegtos personas datus, tiklīdz izbeidzas nepieciešamība tos apstrādāt atbilstoši spēkā esošo normatīvo aktu prasībām.
	19. Izpildītājs izdara atbilstošus grozījumus Līgumā, ja kāda Līguma 4. pielikumā norādītā persona pārtrauc vai tiek eksmatrikulēta no Apmācībām Augstskolā;
	20. Izpildītājs pēc pieprasījuma norādītajā formā sniedz Pasūtītājam informāciju par Līguma 4. pielikumā norādīto personu studijām Augstskolā.
3. **Nepārvarama vara**
	1. Puses nav atbildīgas par savu Līgumā noteikto saistību neizpildi, nepienācīgu izpildi vai izpildes nokavēšanu, ja to cēlonis ir nepārvaramas varas (Force Majeure) apstākļi, kurus attiecīgā Puse nevarēja paredzēt, novērst vai ietekmēt. Pie šādiem apstākļiem pieskaitāmas dabas stihijas (zemestrīce, plūdi, vētra u.tml.), streiki, jebkuras kara un teroristiskas darbības, kā arī jebkādi valsts vai pašvaldību institūciju izdoti normatīvie akti, kuru rezultātā nav iespējama Līguma saistību izpilde.
	2. Par nepārvaramas varas apstākļu iestāšanos otra Puse rakstiski jāinformē divu darba dienu laikā pēc šādu apstākļu iestāšanās dienas. Nepārvaramas varas apstākļu iestāšanās ir jāapstiprina ar kompetentās iestādes izdotu dokumentu.
	3. Iestājoties nepārvaramas varas apstākļiem, Pusēm jāveic iespējamie nepieciešamie pasākumi, lai nepieļautu vai mazinātu zaudējumu rašanos.
	4. Nepārvaramas varas apstākļu iestāšanās gadījumā Līguma noteikumu izpildes termiņš tiek pagarināts par laika posmu, kādā darbojas nepārvaramās varas apstākļi.
	5. Ja nepārvaramas varas apstākļu ietekme turpinās ilgāk kā trīs mēnešus, Puses vienojas par tālāko sadarbību vai par Līguma izbeigšanu.
4. **Strīdu izskatīšanas kārtība**
	1. Pušu domstarpības, kas rodas Līguma ietvaros un skar Līgumu vai tā pārkāpšanu, izbeigšanu vai spēkā esamību, tiek risinātas abpusējās sarunās, kurās panāktā Pušu vienošanās noformējama rakstveidā. Ja vienošanās netiek panākta, strīds tiek izšķirts Latvijas Republikas spēkā esošajos normatīvajos aktos noteiktajā kārtībā.
5. **Līguma grozīšanas kārtība un kārtība, kādā pieļaujama atkāpšanās no līguma**
	1. Līguma grozījumi ir pieļaujami, ja tie tiek veikti atbilstoši publisko iepirkumu reglamentējošo normatīvo aktu noteikumiem.
	2. Jebkuri Līguma grozījumi vai papildinājumi tiek noformēti rakstveidā un kļūst par Līguma neatņemamu sastāvdaļu.
	3. Citi Līguma grozījumi var tikt veikti PIL 61. pantā noteiktajā kārtībā.
	4. Ja normatīvajos aktos noteiktais regulējums groza, izslēdz vai papildina Līgumā noteikto regulējumu, tad normatīvais regulējums ir Pusēm saistošs arī bez vienošanās pie Līguma parakstīšanas.
	5. Līgumu var izbeigt pirms termiņa, Pusēm par to rakstiski vienojoties.
	6. Ja kāda Puse nepilda vai nepienācīgi pilda Līguma noteikumus, t.sk., gadījumā, ja vainīgā Puse viena mēneša laikā no pretenzijas nosūtīšanas dienas nav novērsusi pretenzijā norādītos trūkumus, otrai Pusei ir tiesības vienpusēji izbeigt Līguma darbību, nosūtot paziņojumu par Līguma izbeigšanu.
	7. Izpildītājs un Pasūtītājs ir tiesīgs vienpusēji izbeigt Līgumu pirms termiņa, par to rakstiski paziņojot otrai Pusei šādos gadījumos:
	8. ja tiesā pret Izpildītāju ir iesniegts maksātnespējas procesa pieteikums;
	9. ja ir apturēta vai izbeigta Izpildītāja komercdarbība vai kāds no tās pamatvirzieniem, kā rezultātā var kļūt neiespējama Līguma izpilde;
	10. Pasūtītājam ir tiesības vienpusēji atkāpties no Līguma, neatlīdzinot Izpildītājam ar Līguma pirmstermiņa izbeigšanu saistītos zaudējumus un neiegūto peļņu, par to rakstveidā brīdinot Izpildītāju vismaz 3 (trīs) mēnešus iepriekš, ja Līguma izpilde kļūst neiespējama no Pasūtītāja neatkarīgu ārēju apstākļu, t.sk., finansējuma trūkuma vai valsts vai pašvaldības lēmumu rezultātā;
	11. Pasūtītājam ir tiesības vienpusēji atkāpties no Līguma, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	12. Līguma izbeigšana pirms termiņa neatbrīvo Puses no pienākuma izpildīt maksājumu saistības.
6. **Noslēguma noteikumi**
	1. Līgums stājas spēkā no tā abpusējas parakstīšanas brīža un darbojas līdz Pušu saistību izpildei.
	2. Pusēm savlaicīgi, bet ne vēlāk kā 5 (piecu) darba dienu laikā, jāpaziņo otrai Pusei par savu saimniecisko rekvizītu, adreses vai citas būtiskas informācijas izmaiņām, pretējā gadījumā vainīgai Pusei ir jāatlīdzina otrai Pusei nodarītie zaudējumi. Puses likvidācijas vai reorganizācijas gadījumā Līgums ir saistošs tās tiesību pārņēmējiem.
	3. Ja kāds no Līguma noteikumiem zaudē savu juridisko spēku, tas neietekmē pārējos Līguma noteikumus.
	4. Puses ir materiāli savstarpēji atbildīgas par zaudējumu nodarīšanu saskaņā ar spēkā esošajiem Latvijas Republikas normatīvajiem aktiem.
	5. Pušu kontaktpersonas savstarpējas sadarbības koordinēšanai Līguma ietvaros:
		1. Pasūtītāja kontaktpersona:
		2. Izpildītāja kontaktpersona:
	6. Visi paziņojumi un pretenzijas, kas saistītas ar Līguma izpildi, ir iesniedzamas rakstiski otrai Pusei Līgumā norādītajā adresē, un tās ir uzskatāmas par saņemtām:
		1. ja tās nosūtītas ar ierakstītu pasta sūtījumu, tad 7. (septītajā) dienā pēc nosūtīšanas dienas;
		2. ja tās nosūtītas ar elektroniskā pasta starpniecību, izmantojot drošu elektronisko parakstu, tad 2 (otrajā) darba dienā pēc nosūtīšanas;
		3. ja tās iesniegtas personīgi, tad dienā, kad tās nogādātas adresātam, saņemot apliecinājumu par saņemšanas faktu.
	7. Līgums sastādīts latviešu valodā uz 7 (septiņām) lapām ar 4 (četriem) pielikumiem. Pusēm ir pieejams abpusēji parakstīts Līgums elektroniskā formātā.
7. **Pušu rekvizīti un paraksti**

|  |  |
| --- | --- |
| Pasūtītājs **Rīgas domes Izglītības, kultūras un****sporta departaments** Juridiskā adrese: Krišjāņa Valdemāraiela 5, Rīga, LV-1010Tālrunis: 67026816e-pasts: iksd@riga.lvNorēķinu rekvizīti:Rīgas valstspilsētas pašvaldībaJuridiskā adrese: Rātslaukums 1, Rīga, LV-1050NMR kods: 90011524360 PVN. reģ. Nr.: LV90011524360Banka: Luminor Bank AS Latvijas filiāleKods: RIKOLV2XKonts: LV32RIKO0021001916020RD iestādes kods: 210Dokumentu ar drošu elektroniskoparakstu parakstīja Departamenta direktora p. i. ***I. Balamovskis*** | IzpildītājsLatvijas UniversitāteReģ.Nr.90000076669IZM Izglītības iestāžu reģistra reģ.nr. 3391000218Juridiskā adrese: Raiņa bulvāris 19, Rīga, LV-1586E-pasts: lietvediba@lu.lvPVN reģ.nr.: LV 90000076669Luminor Bank AS Latvijas filiāle Kods: RIKOLV2XKonta numurs: LV10RIKO0000082414423Swedbank ASKods: HABALV22Konta numurs: LV47HABA0551055080524SEB banka, ASKods: UNLALV2XKonta numurs: LV72UNLA0055003671805Dokumentu ar drošu elektroniskoparakstu parakstīja prorektore humanitāro un sociālo zinātņu jomā Ina Druviete |